Christiansholm
Christiansholm, tidligere lystslot ved Klampenborg nord for København, opført 1746 i rokoko for handelsmanden Just Fabritius (1703-66); det er opkaldt til ære for Christian 5. I 1783 blev det erhvervet af grev H.E. Schimmelmann, der omkring 1810 lod Oehlenschläger benytte det som sommerbolig. Fra begyndelsen af 1900-t. til 1989 ejedes Christiansholm af familien Moltke.
Bygningen er, foruden en høj kælder, i én etage med 9 fag på de to langsider, 7 fag på bredsiderne. De store 3 fags frontespicer hæver sig til alle 4 sider over mansardtaget.
I år 1900 blev ejendommes jorde udstykket, hvor bl.a. det eksisterende villakvarter "Christiansholms engelske villakvarter" blev opført efter tegninger af arkitekten Rasmus Jensen.
Den nuværende ejer er kammerherre Fritz Schur.